10 Best Repair Roof Leak in Greenwood, CA | Angie's List
Angie's List : Local Reviews : Roofing : CA : Greenwood : Greenwood Roofing Contractors : Greenwood Roof Leak Repair ToekomsVenster: Dis aangrypend en eg | Maroela Media
Was julle hande, sondaars, en reinig julle harte, huigelaars. Bekla julle ellende, treur en huil! Laat julle vrolikheid in rou verander en julle blydskap in droefheid. Onderwerp julle in nederigheid voor die Here, en Hy sal julle verhoog. – Jak. 4:8-10
Omdat mense se harte ver van God is getuig hulle dade van wêreld gelykvormigheid. As die hart reg is sal die dade ook reg wees.
Esegiël getuig van die hartsverandering wat God deur sy Gees te weeg bring in die lewens van mense. Hy raak ontslae van die klipharde hart wat op self ingestel is en gee ŉ nuwe hart waarop sy liefdeswet geskrywe staan. Ons moet daagliks reken met die nuwe hart wat die Here ons gegee het en daaruit lewe.
ŉ Ander metafoor is die “sterwe saam met Christus en die opstanding as nuwe mens”. Die ou dinge het verby gegaan sê Paulus. Alles het nuut geword.
Die aangewese manier van lewe en belydenis vind nie terloops plaas nie. Dit is ŉ van harte terugkeer en toekeer na die Vader. Dit gaan gepaard met innige spyt oor die verkeerde in ŉ mens se lewe. Dis hartverskeurend en gaan gepaard met diepe spyt en oortuiging.
Ek dink onwillekeurig aan die nagmaalslied van Willie Joubert waar hy sy gebrokenheid as sondaar voor God verwoord. Dit is aangrypend en eg. Dit is hoe ons met die verkeerde in ons lewens moet handel. Beslis en eerlik. Kla, treur, huil.
Dit herinner verder aan die klaagmuur in Jerusalem waar ortodokse Jode hul lot voor God bekla. Die groot verskil is dat hulle geen vergiffenis smaak nie. Dit lê steeds in die toekoms.
As nuwe Testamentiese gelowiges weet ons dat die prys betaal is. Ons kan vrykom as ons net bereid is om ons volledig op God en sy genade te verlaat.
Moenie uitstel nie. As dit moet kla, treur en huil maar maak ten alle koste reg wat verkeerd geloop het. As ons beweer dat ons nie sonde het nie, bedrieg ons onsself en is die waarheid nie in ons nie. Maar as ons ons sondes bely – Hy is getrou en regverdig, Hy vergewe ons ons sondes en reinig ons van alle ongeregtigheid. – 1 Joh. 1: 8-9
In my 3jaar se egskeidng het my hele hart vir Here gegee. Vandag kan ek se baie…baie spyt deur my EIE sonde en ongehoorsaamheid dat ek verkeerde keuse gemaak met my ex man en kinders gegee. Nou sal ek res van my lewe moet saam dra. Maar dank Here met n doel om daaruit te leer.